Vrou deur vier rottweilers verskeur | Maroela Media
'n Vrou veg om haar lewe in die Steve Biko-hospitaal nadat vier rottweilers haar Dinsdag op 'n kleinhoewe in Garsfontein, Pretoria, verskeur het.
Volgens Jeffrey Wicks, 'n woordvoerder van Netcare911, het die vrou as 'n huishulp gewerk by die perseel waar die voorval plaasgevind het. Sy was in die tuin besig toe die aggressiewe honde haar aangeval het. "Hulle het haar grond toe getrek en verskeur. Sy het hulle tevergeefs hulle met 'n tuinslang probeer afweer," sê Wicks.
'n Veiligheidswag wat in die omgewing was, het die vrou sê hulpkrete gehoor en daarin geslaag om die honde te verjaag. Paramedici is ontbied en het haar in 'n kritieke toestand met veelvoudige ernstige wonde gevind. Sy is op die toneel gestabiliseer en daarna per helikopter vir verdere behandeling na die hospitaal geneem.